text: Røver i Netto med køkkenkniv
  05 oktober 2013 kl. 08.29
  En medarbejder hos Netto i Nørremarkscentret i Vejle blev snittet i hånden, da en røver truede med en køkkenkniv. Det skriver netavisen Dagens.dk.
  Kort før 21.30 fredag kom en mand ind i Netto i Nørremarkscentret og truede en medarbejder med en køkkenkniv. Røveren forlangte penge.
  
  Ingen penge
  - Medarbejderen havde ikke adgang til penge. Det fik røveren at fægte med kniven, og medarbejderen snittet af kniven, fortæller vagtchef hos Sydøstjyllands Politi, Svend Pedersen, til Dagens.dk.
  Røveren stak af uden at få noget med sig. Medarbejderen fik skader på den ene hånd.
  politiet beskriver røveren som 17-20 år, godt 170 centimeter høj, spinkel, brun i huden. Han talte dansk med accent, og var iført blå bukser, grå trøje med lynlås og røde handsker.
  Oplysninger til Sydøstjyllands Politi på 1-1-4.
  